रूस ने मनाई बेसलान स्कूल संहार की बरसी  
कॉकेसस के एक स्कूल में विद्रोहियों के संहार की सातवीं बरसी मनाई गई। इस आतंकी घटना में 186 बच्चों सहित 334 लोगों की जानें गई थीं।
रूस में अब तक के सबसे खूनी आतंकी हमलों में से एक कॉकेसस के एक स्कूल में विद्रोहियों के संहार की सातवीं बरसी मनाई गई। इस आतंकी घटना में 186 बच्चों सहित 334 लोगों की जानें गई थीं। शोकाकुल लोग स्कूल के अवशेष के पास इकट्ठे हुए और पीड़ितों की याद में पुष्प अर्पित किए और मोमबत्तियां जलाई। रसिया 24 चैनल ने बताया कि रूसी परिवहन मंत्री इगोर लेवितिन और अन्य अधिकारियों ने स्कूल के जिम की खून से सनी दीवालों पर पुष्प अर्पित किए।  एक सितंबर 2004 को आतंकियों ने 1,000 से ज्यादा स्कूली बच्चों, उनके माता पिता और शिक्षकों को बंधक बना लिया था। स्कूल के जिम में वे 51 घंटों तक बंधक रहे जब तक कि स्कूल के अंदर से धमाके की आवाज सुन सुरक्षा बल उन्हें छुड़ाने नहीं आए।